Diari Oficial de la Generalitat Valenciana


Sumari del DOGV 7556, del 25-06-2015 (2015/6002)

RESOLUCIÓ de 23 de juny de 2015, de la Conselleria d'Hisenda i Administració Pública, per la qual es modifica la Resolució de 29 d'octubre de 2014, de delegació de determinades competències en òrgans d'esta conselleria i en altres òrgans de l'Administració del Consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6002


Data del document
:   23-06-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 23 de juny de 2015, de la Conselleria d'Hisenda i Administració Pública, per la qual es modifica la Resolució de 29 d'octubre de 2014, de delegació de determinades competències en òrgans d'esta conselleria i en altres òrgans de l'Administració del Consell. [2015/6002]  
La disposició addicional sèptima, apartat 1, de la Llei 7/2014, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, establix que en l'àmbit de l'aplicació dels tributs o dels recàrrecs establits sobre ells, i de la imposició de sancions tributàries, en relació amb tributs propis de la Generalitat, es podrà interposar reclamació economicoadministrativa, en única instància, davant de la persona titular de la conselleria competent en matèria d'hisenda.  
La disposició derogatòria de l'esmentada Llei 7/2014, deroga expressament el Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat, decret que atribuïa, en l'article 16, al conseller competent en matèria d'hisenda la resolució del recurs d'alçada en estos mateixos casos.  
D'altra banda, l'actual redacció de l'article 9, apartat 1, de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans de l'esmentada conselleria i en altres òrgans de l'Administració del Consell, establix únicament la delegació del conseller d'Hisenda i Administració Pública en la persona titular de la Direcció General de Tributs i Joc quant a la competència per a dictar resolucions de recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel mateix titular de la Direcció General de Tributs i Joc, sense fer menció expressa a la delegació de les resolucions de les reclamacions economicoadministratives, per ser de data anterior a l'entrada en vigor de la Llei 7/2014 que establix aquelles. En virtut d'això, cal modificar l'apartat en qüestió per a incloure la resolució de les mencionades reclamacions economicoadministratives entre les qüestions que es deleguen.  
  
D'altra banda, es considera convenient ampliar els suplents de les direccions territorials per a l'exercici de les funcions que es deleguen en estes últimes en els supòsits de vacancia, absència o malaltia dels titulars de les esmentades direccions territorials o dels seus suplents de primer orde.  
Per això, de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les atribucions conferides en els articles 28 i 63 de la Llei 5/1983, de 30 de desembre, del Consell, en l'article 9de la Llei 10/2005, de 9 de desembre, d'Assistència Jurídica a la Generalitat, i en l'article 40.1 i 3 del text refós de la Llei d'Hisenda Pública de la Generalitat. resolc:  
  
Article 1. Modificació de l'apartat 1 de l'article 9, «Delegacions en matèria d'aplicació dels tributs i reembossament de garanties».  
Es modifica l'apartat 1 de l'article 9, «Delegacions en matèria d'aplicació dels tributs i reembossament de garanties», que queda redactat de la manera següent:  
1. Delegar en la persona titular de la Direcció General de Tributs i Joc la competència per a dictar resolucions de les reclamacions economicoadministratives i dels recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel mateix titular de la Direcció General de Tributs i Joc, així com la competència per a autoritzar el desistiment dels procediments judicials iniciats i l'assentiment enfront de les demandes formulades de contrari.  
  
Article 2. Modificació de l'apartat 3 de la disposició addicional tercera, «Suplències de les persones titulars d'òrgans delegats».  
Es modifica l'apartat 3 de la disposició addicional tercera, «Suplències de les persones titulars d'òrgans delegats», que queda redactat de la manera següent:  
3. En cas de vacant, absència o malaltia de les persones titulars de les direccions territorials d'Hisenda i Administració Pública la suplència serà exercida:  
a) En les matèries de gestió d'ingressos i reembossament de cost de garanties, a què es referixen els apartats 4 i 5 de l'article 9 de la present resolució, per les persones titulars de les direccions de servici de les direccions territorials en l'orde en què es troben relacionades en els apartats 3, 4 i 5 de l'article 57 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública.  
b) En la matèria de gestió economicocomptable dels honoraris corresponents als servicis de les oficines liquidadores de districte hipotecari a què es referix l'apartat 6 de l'article 9 de la present resolució, per les persones titulars de les respectives secretaries territorials i, en cas de vacança, absència o malaltia d'estes últimes, per la persona titular de la Direcció General de Tributs i Joc.  
c) En matèria de gestió de la Caixa General de Depòsits i Fiances en l'àmbit de la direcció territorial, a què es referix l'apartat 7 de l'article 9 de la present resolució, per les persones titulars de les secretaries territorials, i, en cas de vacança, absència o malaltia d'estes últimes, per la persona titular de la Subdirecció General de Tresoreria.  
  
d) En la matèria de contractació a què es referix l'article 4 de la present resolució, per les persones titulars de les respectives secretaries territorials i, en cas de vacança, absència o malaltia d'estes últimes, per les persones titulars de les respectives direccions generals de la conselleria, dins del seu respectiu àmbit competencial.  
  
DISPOSICIÓ FINAL  
  
La present resolució entrarà en vigor el dia que es publique en el Diari Oficial de Comunitat Valenciana.  
  
València, 23 de juny de 2015.- El conseller d'Hisenda i Administració Pública: Juan Carlos Moragues Ferrer.